Predkladacia správa

Koncepcia financovania projektov podporovaných zo štrukturálnych fondov na roky 2004 – 2006, verzia 2.0 predstavuje aktualizáciu materiálu Koncepcia financovania projektov podporovaných zo štrukturálnych fondov 2004 – 2006, ktorý bol schválený uznesením vlády SR č. 254/2005, ku ktorej bol ešte uznesením vlády SR č. 456/2006 schválený dodatok.
Koncepcia financovania projektov podporovaných zo štrukturálnych fondov na roky 2004 – 2006, verzia 2.0 sa predkladá ako iniciatívny materiál. 
Dôvodom aktualizácie materiálu je predovšetkým zapracovanie dodatku ku koncepcii financovania projektov podporovaných zo štrukturálnych fondov 2004 – 2006 a úprava jednotlivých častí materiálu z dôvodu ich neaktuálnosti. Touto úpravou dochádza k výraznému zjednodušeniu a sprehľadneniu textu materiálu. 
V nadväznosti na realokácie finančných prostriedkov v rámci väčšiny programových dokumentov, ktoré boli odsúhlasené monitorovacími výbormi a vládou SR v priebehu rokov 2005 až  2008, automatické zrušenie záväzkov za roky 2004 a 2005 pri niektorých programových dokumentoch a v nadväznosti na proces ukončenia pomoci zo štrukturálnych fondov na programové obdobie 2004 – 2006, je rovnako potrebné aktualizovať príslušné finančné plány programových dokumentov a programov iniciatív ES rámci prílohy č. 2 predkladaného materiálu. 
Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie a z uvedeného dôvodu sa doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nevyhotovuje.